
             Nr.23/213/2005
BIROUL PERMANENT

AL

CAMEREI DEPUTAŢILOR



Vă înaintăm, alăturat, spre adoptare în procedură de urgenţă, Raportul asupra proiectului de Lege privind aprobarea Ordonanţei de urgenţă a Guvernului nr.151/2005 pentru aderarea României la Convenţia privind simplificarea formalităţilor în comerţul cu mărfuri, adoptată la Interlaken la 20 mai 1987, trimis cu adresa nr.P.L.X 527 din 16 noiembrie 2005, înregistrată sub nr.23/213 din 17 noiembrie 2005.



În raport de obiectul şi conţinutul său, proiectul de lege face parte din categoria legilor ordinare.



Potrivit prevederilor art.75 din Constituţia României, republicată, şi ale art.86 alin.(2) pct.2 lit.f) din Regulamentul Camerei Deputaţilor, Camera Deputaţilor este prima Cameră sesizată.
PREŞEDINTE,

Dan Ioan Popescu

                Nr.23/213/2005

R A P O R T

asupra proiectului de Lege privind aprobarea Ordonanţei de urgenţă a Guvernului nr.151/2005 pentru aderarea României la Convenţia privind simplificarea formalităţilor în comerţul cu mărfuri, 

adoptată la Interlaken la 20 mai 1987



În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.151/2005 pentru aderarea României la Convenţia privind simplificarea formalităţilor în comerţul cu mărfuri, adoptată la Interlaken la 20 mai 1987, trimis cu adresa nr.P.L.X 527 din 16 noiembrie 2005, înregistrată sub nr.23/213 din 17 noiembrie 2005.



Comisia pentru politică externă a avizat favorabil proiectul de lege.


Comisia pentru administraţie publică, amenajarea teritoriului şi echilibru ecologic, cu avizul nr.26/547 din 23 noiembrie 2005, a avizat favorabil proiectul de lege.



Comisia juridică, de disciplină şi imunităţi, cu avizul nr.31/956 din 18 noiembrie 2005 a avizat favorabil proiectul de lege.



Consiliul Legislativ, cu avizul nr.1575/7.11.2005, a avizat favorabil proiectul de lege.



Proiectul de ordonanţă de urgenţă are ca obiect de reglementare aderarea României la Convenţia privind simplificarea formalităţilor în comerţul cu mărfuri, încheiată între Comunitatea Europeană şi ţările membre ale Asociaţiei Europene a Liberului Schimb (AELS) la Interlaken, la 20 mai 1987, şi intrată în vigoare la data de 1 ianuarie 1988.


Această convenţie vizează simplificarea formalităţilor în comerţul cu mărfuri în special prin introducerea unui document administrativ unic care să fie utilizat la operaţiunile de export, import sau tranzit.



Acest document unic reprezintă o declaraţie vamală şi însoţeşte mărfurile care sunt exportate, importate sau se află în regim de tranzit.



Convenţia face parte din acquis-ul comunitar pentru capitolul 25 – Uniunea vamală, prevederile acesteia urmând să fie aplicate în totalitate de autorităţile vamale române.



Această convenţie va trebui să intre în vigoare pentru partea română începând cu data de 1 ianuarie 2006.



În raport de obiectul şi conţinutul său, proiectul de lege face parte din categoria legilor ordinare.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 6 decembrie 2005.



La dezbaterea proiectului de lege au participat 21 de deputaţi din totalul de 23 de membri ai comisiei.



Raportul comisiei a fost adoptat cu unanimitate de voturi.



Potrivit prevederilor art.75 din Constituţia României, republicată, şi ale art.86 alin.(2) pct.2 lit.f) din Regulamentul Camerei Deputaţilor, Camera Deputaţilor este prima Cameră sesizată.



În urma dezbaterilor, Comisia propune adoptarea proiectului de Lege privind aprobarea Ordonanţei de urgenţă a Guvernului nr.151/2005 pentru aderarea României la Convenţia privind simplificarea formalităţilor în comerţul cu mărfuri, adoptată la Interlaken la 20 mai 1987, în forma prezentată de iniţiator.

                    PREŞEDINTE,                                         SECRETAR,
                 Dan Ioan Popescu                                      Aurelia Vasile
Consilier,

Viorela Gondoş

